Source: http://docplayer.fi/2747833-Baro-kasikirja-tyovaline-nuorten-arviointiin-leo-heikkila-helsingin-kaupungin-sosiaalivirasto-oppaita-ja-tyokirjoja-2008-5.html
Timestamp: 2016-10-21 13:18:45+00:00
Document Index: 22375567

Matched Legal Cases: ['kko ', 'kko ', 'HD ', 'kko ', 'kko ', 'kko ', 'kko ', 'kko ', 'kko ']

⭐BARO-käsikirja - Työväline nuorten arviointiin. Leo Heikkilä. Helsingin kaupungin sosiaalivirasto Oppaita ja työkirjoja 2008:5
BARO-käsikirja - Työväline nuorten arviointiin. Leo Heikkilä. Helsingin kaupungin sosiaalivirasto Oppaita ja työkirjoja 2008:5
Download "BARO-käsikirja - Työväline nuorten arviointiin. Leo Heikkilä. Helsingin kaupungin sosiaalivirasto Oppaita ja työkirjoja 2008:5"
1 BARO-käsikirja - Työväline nuorten arviointiin Leo Heikkilä Helsingin kaupungin sosiaalivirasto Oppaita ja työkirjoja 2008:52 SISÄLLYSLUETTELO 1 Johdanto... 1 Asiakasarvioinnin haasteita BAROfi-työmenetelmä BARO-työprosessi BARO-työväline Huoli-indeksi BARO-prosessin kesto BARO-haastattelujen kulku Kutsu/yhteydenotto alkutapaaminen Tämänhetkinen tilanne Haastattelun avaaminen BARO-haastattelun kysymysalueet Rikos Toimintakyky koulussa Toimintakyky vapaa-ajalla Kasvuolot Kehityshistoria Toimintakyky perheessä Käyttäytyminen Päihteidenkäyttö/uhkapelaaminen Tunteet Haastattelun päättäminen Kokonaistilanteen arviointi Ensivaikutelma Elämänalueiden kommentteja riskitekijät ja suojaavat tekijät Huolen vyöhykkeiden arvioinnin perus- ja indeksitaulukko Muistilistat Palaute asiakkaalle: yhteenveto ja jatkotoimenpiteet Lastensuojeluasiakkuuden päättäminen Moniammatillinen konsultaatio Päätös lastensuojeluasiakkuuden jatkamisesta Huolen esittäminen Usein BARO:sta kysyttyä Tietokantasovellus: ebarofi Lähteet Linkit... 253 Lähteet Linkit Liite 1. BAROfi -koulutus Liite 2. BARO:n taustaa ja Baron pilotointi Suomessa Liite 3. Prosessikuvaus Liite 4. Alkuvaiheen tilannearvio Liite 5 Taulukot Tiivistelmä Abstract Lisätietoa ja tiedustelut menetelmän saamisesta omaan käyttöön Erityissosiaalityötekijä Leo Heikkilä Helsingin kaupungin Sosiaalipäivystyksen nuorisoyksikkö Baro-hankkeen projektikoordinaattori puh. (09) leo.heikkila(at)hel.fi Helsingin kaupungin sosiaalivirasto, oppaita ja työkirjoja 2008:5 ISBN ISS Kannen kuva: Tero Teränen4 1 1 JOHDANTO Tämä käsikirja on tarkoitettu sosiaalialan työntekijöille, jotka tekevät lastensuojelutarpeen arviointeja ja/tai sosiaaliselvityksiä (so. henkilötutkintoja) nuoren elämäntilanteesta tai kokevat tarvetta systematisoida arviointityötään murrosikäisten lasten kanssa. Lastensuojelulaissa kaikki alle 18-vuotiaat ovat lapsia ja vuotiaat nuoria, mutta tässä käsikirjassa käytetään myös vuotiaasta nimitystä nuori. BAROfi -menetelmä on strukturoitu työprosessi ja -väline, jolla voidaan arvioida lastensuojelun ja palveluiden tarve, kun nuoresta tehty lastensuojeluilmoitus antaa aihetta elämäntilanteen selvityksen tekoon. Menetelmä soveltuu esimerkiksi rikosoirehdintaan, käyttäytymisen muutoksiin ja koulunkäymättömyyteen liittyvien huolien selventämiseen sekä nuoren elämänvaiheen nivelkohtiin liittyvien tuen tarpeiden arviointeihin, esimerkiksi huostaanotetun nuoren siirtyessä jälkihuollon piiriin. Menetelmän käyttäjäkoulutusohjelma on kolmipäiväinen. Tässä käsikirjassa kerrotaan, mitä BAROfi -menetelmä on ja opastetaan menetelmän käyttöön. (Koulutusohjelma liitteessä 1.) Menetelmästä on kaksi versiota: perus-baro ja siitä lyhennetty mini-baro. Seksuaalirikoksesta epäillyn nuoren haastatteluun voi vielä liittää aihealuetta syvemmin käsittelevän s-baro-kysymysosion. Lisäksi lomakkeista on kehitetty ebarofitietokantasovellus haastattelulomakkeiden käytön, haastattelujen dokumentoinnin ja koko prosessin helpottamiseksi. Mielenterveyteen liittyvät seulontakysymykset on sisällytetty kysymyskokonaisuuksiin. BAROfi -menetelmän etuja ovat objektiivisuuden vahventaminen ja systemaattisuutta tavoitteleva tiedonkeruu sekä se, että menetelmä perustuu tieteellisesti testattuun tietoon. Tiedon arvioinnissa työntekijä voi hyödyntää luovasti reflektiivistä ammattiosaamistaan. Strukturoitu haastattelumenetelmä mahdollistaa myös sen, että asiakasarvioinnin voi hoitaa yksikin työntekijä. BAROfi -menetelmä on kehitetty ja rekisteröity Hollannissa 1990-luvulla, jossa se on otettu yleiseen käyttöön 1999 ja Sveitsissä Suomessa menetelmä on ollut Helsingin Sosiaalipäivystyksen nuorisoyksikön käytössä vuodesta 2002 lähtien. Käyttöoikeus on myönnetty Suomeen (Lisätietoja menetelmän taustasta ja pilotoinnista Suomessa liitteessä 2.) Asiakasarvioinnin haasteita Asiakas on sosiaalihuoltolain (SHAL 812/2000) mukaan sosiaalihuoltoa hakeva tai käyttävä henkilö. Lastensuojelun alkuarvioinnissa asiakkaana on lapsi, josta on esitetty huolta ja jonka osalta lastensuojelun tarpeen arviointi tehdään. Tässä vaiheessa asiakkaana voivat olla perheen kaikki lapset tai vain joku lapsista. Asiakkaan asemasta ja oikeuksista saa lisää tietoa STM:n linkistä: ja lastensuojelulaista kokonaisuudessaan Stakesin Sosiaaliportin linkissä: a aspx Kun nuoresta herää huoli ja tehdään ilmoitus sosiaali- tai muulle viranomaisille, on vaikea välittömästi tietää, tarvitseeko hän lastensuojelun palvelua tai mikä apu/tuki parhaiten vastaisi tilanteen mukaista tarvetta. Nuoret, joista herää huoli, ovat keskenään hyvin erilaisia ja kehityksessään eri vaiheissa. He eivät tavallisesti itse etsiydy ulkopuolisen avun piiriin, vaikka heillä saattaa samanaikaisesti olla hyvinkin paljon ongelmia. Näistä syistä elämäntilanteen selvitys ja arviointi tulisi tehdä paitsi lain velvoittamana5 2 myös inhimillisistä syistä, ja sen tulisi olla yhteisesti sovitun käytännön mukaista ja yhdenmukaista kaikille. Myös välittömiin palvelutarpeisiin tulisi voida vastata tarpeenmukaisella tavalla. Lisää tietoa lastensuojelutarpeen selvityksestä Stakesin Sosiaaliportin linkistä: Arvioinnin käsite on moniulotteinen ja merkitsee eri toimijoille eri asioita. Suomalaisessa sosiaalityön käytännössä arviointityön tilanne on ollut ongelmallinen, koska ei meillä ole ollut yhteistä kriteeristöä, käytäntöä eikä sopimusta siitä, miten tai milloin arviointi tehdään ja kuka sen tekee. Lastensuojelun asiakasarviointia on tehty eri tavoin ja kriteerein eri puolilla maata Helsingissä vaihtelevasti jopa kaupunginosittain. Yhtenäisten käytäntöjen puute ja dokumentoinnin puutteellisuus antavat lastensuojelun työskentelystä epämääräisen kuvan ja tekevät siitä vaikeasti ymmärrettävän. Tehdyn työn sisältö ei aina ole selvää uudelle työntekijälle, asiakkaalle tai yhteistyökumppaneille. Lisää tietoa sosiaalityön dokumentoinnista löytyy Aino Kääriäisen luentoesityksestä ) Lastensuojelutyön lähtökohtana on jokaisen asiakkaan ainutlaatuisuus. Koska asiakkaat ovat keskenään erilaisia ja eri kehitysvaiheissa, on vaikea ennakoida työskentelyn kulkua. Tämä lastensuojelutyön luonne selittää kuitenkin vain osittain työn epämääräisyyttä. Arviointi pohjaa aina johonkin kriteeristöön oli se julkituotua tai ei. Työntekijöiden tekemät havainnot, heidän keräämänsä tiedot ja muodostamansa näkemykset perustuvat työntekijöiden henkilökohtaisesti sisäistämille arvoille, kokemuksille, koulutukselle ja ammatilliselle kulttuurille. Käytännön tieto voi olla riittävää ja arvokasta vain, jos työntekijä reflektoi keräämäänsä tietoa omiin olettamuksiinsa kollegojensa ja asiakkaansa kanssa sekä dokumentoi ne toisten arvioitaviksi, kritiikin kohteeksi ja uudelleenarvioitaviksi ja pystyy perustelemaan tekemänsä päätökset asiakkaalle. Nuoren tilanteesta ei ole yksinkertaista löytää objektiivista totuutta. Sitä etsittäessä olisi kuitenkin aina voitava avoimesti kertoa, miten tieto on saatu ja mihin arviot perustuvat. Tämän vuoksi nuoren elämäntilanteen arvioinnissa tarvitaan yhteinen viitekehys ja lähestymistapa, joilla perheeltä saatavia tietoja kerätään ja analysoidaan systemaattisesti, ja joiden pohjalta mahdolliset jatkotoimenpiteet tai asiakassuunnitelmat laaditaan.6 3 2 BAROFI-TYÖMENETELMÄ BARO on lyhennelmä hollannin kielestä (BAsis Raads Onderzoek/Basic Child Welfare Council Screening) ja sisältää tutkittuun tietoon perustuvat puolistrukturoidut kysymyskokonaisuudet jaoteltuna yhdeksään eri elämänalueeseen (Doreleijers et al., 2001). BARO on strukturoitu asiakkuuden seulontamalli, jossa on sovittu etenemisjärjestys. (Lisää menetelmän taustasta liitteessä 2.) Työmenetelmän tarkoitus ei ole luoda läheistä suhdetta asiakkaaseen, vaan ensisijaisena tavoitteena on saada mahdollisimman tulkintavapaata tietoa asiakashaastatteluista ja kolmannelta tietolähteeltä perustaksi arvioinnille, jota käytetään perusteluna palvelu- ja hoitoonohjauksen tai asiakkuuden päättämiselle. BAROfi-menetelmä voi myös tuottaa yhteistä puhetta eri palvelusektorien työntekijöille lähinnä sosiaali- ja terveydenhuollon toimijoille sen sisältämien mielenterveyskysymysten avulla. BARO-yhteenvedon avulla sosiaalityöntekijä voi tarvittaessa konkretisoida havaitsemansa huolet lähetteeksi esimerkiksi psykiatrisen hoidon tarpeen arviointia varten. Arviointimenetelmän käyttö tuottaa tietoa, jonka merkitys on mahdollisimman vähän tulkinnanvaraista. Terveydenhuollon toimenpiteitä kohdistetaan niihin nuoriin, joilla on selkeitä psykiatrisia oireita. Siksi lähetteessä huoli tulisi kiteytttää sellaiseksi oirekuvaukseksi, jonka perusteella voitaisiin arvioida psykiatrisen hoidon mahdollisuudet auttaa nuorta. Valtaosa psykiatrisesta hoidosta annetaan perusterveydenhuollossa ja näin on myös nuorten kohdalla. Psykiatriseen erikoissairaanhoitoon ohjaaminen edellyttää vaikeita psykiatrisia oireita, eivätkä esimerkiksi vaikeat olosuhteet sellaisinaan, pelkkä antisosiaalinen käytös, päihdeongelma tai oletettu psykoterapiatarve ole sellaisia oireita. Toisaalta esimerkiksi todellisuudentajun hauraus edellyttää psykiatrista arviota. Koska lähetteen perusteella päätetään nuoren ottamisesta psykiatriseen erikoissairaanhoitoon ja tutkimukseen pääsyn kiireellisyydestä, tulee sen sisältää selkeä oirekuvaus ja etenkin vaikeimpien oireiden tulee siitä selvitä. (Sailas, 2007) Esimerkkejä oirekuvauksista: Eristäytyy kotiinsa...ei uskalla...ei pääse liikkeelle...kärsii...kokee itsensä vetämättömäksi...ei jaksa käydä koulua...suuttuu silmittömästi kokiessaan arvostelua...ottaa jatkuvasti riskejä...ei ruokaile normaalisti ja paino on laskenut miettii itsemurhaa tai suunnittelee sitä erikoisia epäilyjä siitä, että maagisia asioita tapahtuu ympärillä mahdollisesti kuulee ääniä tai kokee, että ajatuksia pannaan päähän tai viedään sieltä pois on jatkuvasti pahantuulinen ja ärtynyt oksentaa ruokansa monta kertaa viikossa heräilee lähes joka yö useita kertoja...tarkistelee jatkuvasti asioita siten, että myöhästyy sovituista tapaamisista7 4 2.1 BARO-työprosessi Kuvio 1. Baro työprosessin kulku: Ls : vireilletulo lastensuojelutarpeen selvitys päätös asiakkuudesta seuranta (Tarkempi prosessikuvakaavio liitteessä 3) Lastensuojeluilmoituslomake on tulostettavissa Stakesin Sosiaaliportin linkistä: BAROfi-menetelmän kokonaisuus muodostuu strukturoidusta työprosessista ja työvälineestä. Työprosessiin kuuluu työskentelyprotokolla (työntekijän ja haastattelumenetelmän esittely ja kulku, tutustuminen; selostus, mistä on kysymys) haastattelut kerätyn tiedon reflektointi ja arviointi palautteen antaminen nuorelle ja hänen huoltajilleen. 2.2 BARO-työväline BARO-työväline muodostuu puolistrukturoiduista haastattelukysymyksistä eri tahoille: 1) nuori, 2) huoltajat, 3) mahdollinen kolmas tiedon lähde: poliisi, koulu, muu huoli-indeksistä (ns. indeksikysymykset, joihin perustuu diagnostisen tutkimuksen tarpeellisuus tai tarpeettomuus) apuvälinetaulukosta (suojaavat tekijät ja riskitekijät) huoliarviointitaulukosta yhdeksällä eri elämänalueella: kasvuolot, rikos, toimintakyky koulussa, perheessä ja vapaa-ajalla, kehityshistoria, käyttäytyminen, päihteidenkäyttö (uhkapelaaminen) ja tunteet.8 5 Kaksi lomakeversiota BAROfi-haastattelulomakkeesta on käytettävissä kaksi versiota: laaja, noin 30 kysymystä kultakin elämänalueelta sisältävä perus-baro ja puolet vähemmän kysymyksiä sisältävä mini-baro. Molempien lomakkeiden kysymysalueet ovat samat. Molempiin lomakkeisiin on myös liitettävissä s-baro seksuaalirikoksen ollessa kyseessä. Mikäli nuoresta on useampia yhteydenottoja ja ennakoidaan enemmän epämääräistä huolenaihetta, on suositeltavaa käyttää suoraan perus-baro:a, jonka läpikäymiseen on hyvä varata vähintään puolitoista tuntia haastattelua kohden. Kysymykset perustuvat tieteellisen tutkimukseen Menetelmän luotettavuus perustuu usean tietolähteen käyttöön eli haastatellaan erikseen nuorta itseään ja huoltajaa/huoltajia sekä nuoren tilanteen tuntevaa koulun edustajaa ja/tai pyydetään lisätietoja ilmoituksen tehneeltä poliisilta. Elämänalueiden haastattelukysymykset on valikoitu tieteellisten tutkimusten perusteella. Kysymykset ovat suoria ja muotoiltu niin, että vältyttäisiin ei/kyllä-tyyppisiltä vastauksilta. Tämän vuoksi ne myös kysytään annetussa muodossa. Kysymykset ovat samoja nuorelle ja vanhemmalle, joskin huoltajien kysymysten fokus on nuoressa. 2.3 Huoli-indeksi Haastattelulomakkeen korostetut kysymykset ovat indeksikysymyksiä. Niiden vastaukset muodostavat yhdessä niin sanotun huoli-indeksin, jonka painoarvolla on lisämerkitystä epävarmuustilanteissa, kuten kysymyksessä diagnostisen tutkimuksen tarpeellisuudesta tai tarpeettomuudesta eli ohjaamisesta psykiatrisen hoidon tarpeen arviointiin. (ks. kohta 4.3: Perustaulukko huolen vyöhykkeiden arviointi) 2.4 BARO-prosessin kesto BARO-prosessi kokonaisuudessaan kestää keskimäärin viidestä seitsemään tuntiin: haastattelut kaksi-kolme tuntia, yhteenveto puolitoista-kaksi tuntia ja palautetapaaminen tunnin sekä mahdollinen konsultaatio tunnin. Koska menetelmä on strukturoitu, voi tiedonkeruun tehdä yksi työntekijä. Toisaalta haastattelut voidaan tehdä parityönä niin, että toinen haastattelee nuoren ja toinen huoltajan/huoltajat, jolloin arviointiin tulee jo tässä vaiheessa lisää ulottuvuutta. Mini-BARO ei anna yhtä syvää tilannetietoa kuin perus-baro, mutta se on perusseulana riittävän toimiva. Tietokantasovelluksella (ebarofi) haastatteluista kerätyt tiedot kirjataan suoraan ohjelmaan ja lausuntoluonnoksen saa ilman uutta kirjoitusvaihetta.9 6 3 BARO-HAASTATTELUJEN KULKU BARO-haastatteluprosessiin kuuluu kutsu/yhteydenotto lähtökohdan/tämänhetkisen tilanteen läpikäynti haastattelun aloittaminen perustelut haastattelulle, haastattelijan toimivalta, haastateltavan oikeudet osa-alueiden läpikäynti: rikos, toimintakyky koulussa, toimintakyky vapaa-ajalla, kasvuolot, kehityshistoria, toimintakyky perheessä, käyttäytyminen, päihteidenkäyttö/uhkapelaaminen, tunteet haastattelun päättäminen haastattelujen arviointi yhteenvedon ja päätösten tekeminen palautetapaaminen. Haastattelulomakkeet on saatavissa pdf-tiedostona sosiaaliviraston verkkosivuilta kohdasta Julkaisut > Oppaita ja työkirjoja 3.1 Kutsu/yhteydenotto alkutapaaminen Nuori voidaan kutsua haastatteluun joko suoraan tai järjestää ensin alkutapaaminen yhdessä perheen ja mahdollisesti ilmoituksen tekijän kanssa. Tämä tarkoittaa lastensuojeluasiakkuuden alkamista. Nuorelle ja huoltajalle voidaan lähettää kutsukirjeet haastatteluun esimerkiksi seuraavasti: Kutsun sinut haastatteluun, koska...koulu on ilmoittanut huolensa poissaoloistasi......poliisi on tehnyt sinusta lastensuojeluilmoituksen xx:ssä tapahtuneen rikosepäilyn perusteella. Haastattelun tarkoitus on selvittää elämänvaiheitasi ja arvioida tarvitsetko sosiaali- ja terveydenhuollon tukitoimien apua. Kerron sinulle lisää haastattelumenetelmästä tapaamisemme aluksi. Olen varannut sinulle haastatteluajan x.xx.2008 klo. Haastattelu kestää noin tunnin. Osoite: Puhelin:.. Ellei aika sovi, voitko soittaa välittömästi minulle, jotta voimme sopia uuden haastatteluajan (noin 1 tunti). Olen kutsunut myös huoltajasi omaan haastatteluun.10 7 3.2 Tämänhetkinen tilanne Mikäli yhteistä alkutapaamista ei ole ollut, käydään läpi nuoren/huoltajan tiedot lastensuojeluun tulleesta ilmoituksesta ennen haastattelun aloittamista. Tässä kohdassa voi käydä vapaampaa, mutta lyhyttä keskustelua ilmoituksesta. Kysytään esimerkiksi: Nuori - Tiedätkö, miksi sinusta on tehty ilmoitus lastensuojeluun / miksi asiasi on tullut esille koulun oppilashuoltoryhmässä? Vanhemmat - Tiedättekö, miksi lapsestanne on tehty ilmoitus lastensuojeluun / miksi lapsenne asia on esillä koulun oppilashuoltoryhmässä? Haastattelussa voi asiakkaan suostumuksella olla mukana toinen työntekijä. Jaettuna parityönä tehdyt haastattelut, joissa nuoren ja vanhemman haastattelun tekee eri työntekijä, on todettu toimiviksi ja vähemmän yhtä työntekijää kuormittaviksi. 3.3 Haastattelun avaaminen Haastattelun aluksi työntekijä esittelee itsensä ja mahdollisen kollegansa, mikäli haastattelu tehdään parityönä tehtävänsä ja toimivaltansa. Sen jälkeen hän selostaa lyhyesti haastattelumenetelmän tarkoituksen ( tehdään kaikille nuorille, joista on ilmaistu samanlaista huolta kuin sinusta, kysymys on nuoren elämäntilanteen arvioinnista ). Olen pahoillani, että joudun kysymään näin paljon kysymyksiä, mutta tarvitsen tietoa jotta minulle tulisi hyvä käsitys tilanteestasi ja voisin neuvoa/auttaa sinua paremmin...jotta saisin tilanteestasi hyvän ymmärryksen...että voin neuvoa sinua paremmin mielestäni ei ole hyvä, etteivät nuoret käy koulua. Jos joku kysymys on sellainen, johon et halua vastata tai jota et ymmärrä tai mitä kysymystä haluat minun selventävän se on OK, mutta toivon, että kerrot, mikäli et halua vastata johonkin kysymykseen. Haastattelija kertoo myös keitä kaikkia haastatellaan nuoren/huoltajan lisäksi, jotta saataisiin mahdollisimman monitahoinen käsitys arvioinnin perustaksi, ja miten seuraavaksi edetään eli kerrotaan haastattelun kulku ja käsiteltävät aiheet. Lisäksi haastattelija kertoo haastateltavien oikeudesta saada palautetta haastatteluista eli tietoa, miten hän ammattinsa (koulutuksensa) kautta on ymmärtänyt nuoren tilanteen ja perustelut sille, mitkä olisivat suositeltavat jatkotoimenpiteet/-palvelut, tai miksi hän ei katso niitä tarvittavan. Haastateltaville kerrotaan myös oikeudesta kieltäytyä haastattelusta ja oikeudesta tutustua haastattelujen yhteenvetoon sekä mahdollisuudesta tehdä haluamansa korjaukset yhteenvetoon. Jos alkutapaamisessa syntyy epäröintiä BARO-prosessiin ryhtymisestä, voi ehdottaa nuorelle ja huoltajille sekä mahdollisesti opettajalle esimerkiksi kansainvälisesti standardisoitua lasten psyykkisten häiriöiden seulontaan ja arviointiin soveltuvaa Vahvuuksien ja vaikeuksien itsearviointilomakkeen täyttämistä. Kyselylomake toimii eräänlaise-11 8 na huolimittarina, muttei selitä syytä/syitä siihen. Kyseinen lomake löytyy Suomen Lastenpsykiatrian sivuilta: Esimerkiksi: Pyytäisimme teitä ystävällisesti täyttämään tämän kyselylomakkeen koskien nuoren käyttäytymistä viimeisen 6 kk:n (tai kuluvan kouluvuoden) aikana merkitsemällä rasti yhteen kolmesta annetusta vaihtoehdosta: Ei päde, Pätee jonkin verran, Pätee varmasti. On hyvin tärkeää, että vastaatte jokaiseen kohtaan parhaan kykynne mukaan, vaikka ette aina tuntisikaan olevanne asiasta täysin varma tai vaikka kysymys kuulostaa älyttömältä. Jos tämän huolimittarin pisteet ovat korkeat, on tärkeää selvittää BARO:lla tai muulla menetelmällä, mistä huoli johtuu. Jos nuori kieltäytyy haastattelusta tai ilmoittaa, ettei jaksa tai haluaa lopettaa ensimmäisten osa-alueiden läpikäynnin jälkeen, voi kysyä esimerkiksi: Mitä haluat, että teemme palaanko minä tähän (haastatteluun) huomenna? Tai Kuinka ratkaisisimme tämän (ongelman), koska laki velvoittaa minut selvittämään tilanteestasi esitetyn huolen? Vanhemman kieltäytyessä kokonaan arvioinnista ei vain BARO:sta on hänelle kerrottava lastensuojelulain asettamat velvoitteet selvityksen tekemisestä (muulla tavalla) ja kirjata syyt, jotka edellyttävät nuoren tapaamista vastoin huoltajan suostumusta. (Lisää tietoa erilaisista arvioinneista liitteessä 4.) Esittelyvaiheessa kerrotaan myös tarve kirjoittaa muistiinpanoja, jotta en unohtaisi tärkeitä asioita. Jos haastattelija aikoo äänittää haastattelun ja kysyy tähän suostumista, kerrotaan, että äänitys hävitetään arviointiprosessin jälkeen. 3.4 BARO-haastattelun kysymysalueet Varsinainen haastattelu aloitetaan siitä elämänalueesta, josta ilmoituksessa on ollut kysymys tai alueesta, joka vaikuttaa luontevimmalta ilmoituksen perusteella. Jos nuori kuitenkin on ilmoitusta koskevan aiheen suhteen liian sulkeutunut, on parasta aloittaa koulu/työ-osiosta. Kysymysalueesta toiseen siirtymisen voi selkeyttää mainitsemalla, että tässä olivat x- elämänalueen kysymykset, ja nyt alamme käydä läpi y:n kysymyksiä. Jos nuori ei näytä ymmärtävän kysymystä tai sen tarkoitus näyttää jäävän epäselväksi, voi yrittää muotoilla kysymystä, mutta kuitenkin niin, ettei kysymyksen sisältö/merkitys muutu tai kysymyksestä tule johdatteleva. Voi myös tehdä selventäviä tai täydentäviä kysymyksiä. Jos haastateltavan on mahdotonta vastata tiettyyn kysymykseen, voi tähän palata esimerkiksi haastattelun lopetusvaiheessa. Jos jokin haastattelukysymys tai aihealue nostattaa pintaan traumaattisen kokemuksen, annetaan sille aikaa. Kokemusta ei kuitenkaan lähdetä käsittelemään, vaan todetaan, että koko haastattelu olisi hyvä käydä loppuun kerralla ja luvataan palata tähän (ikävään asiaan) myöhemmin.12 9 Jos haastateltava on erityisen puhelias tai rönsyilevä vastauksissaan, voi keskeyttää kohteliaasti esimerkiksi sanomalla: Voit kertoa lisää tarinaasi myöhemmin, mutta tässä vaiheessa minun pitää käydä läpi koko haastattelu, jonka jälkeen voimme palata tähän (aiheeseen) Rikos Rikos-osio voidaan ohittaa, ellei kysymys ole poliisin tekemästä lastensuojeluilmoituksesta eli nuoren tekemäksi epäillystä rikosilmoituksesta, poliisin laatimasta esitutkintapöytäkirjasta tai syyttäjän pyynnöstä tehdä henkilötutkinta (sosiaaliselvitys). Nuoren kiistäessä rikosepäilyn, käydään läpi vain hänen käsityksensä epäilystä ja mahdolliset aiemmat jutut. Esim.: Haastattelussa nuori on myöntänyt syyllistyneensä varkauteen ja olisi kiinnostunut sovittelusta korvausten maksamisessa. Vanhemmat kertovat myös x:n olleen mukana kyseisessä rikoksessa. Indeksikysymykseen he ovat vastanneet tämän olevan ainoa kerta. Poliisilta saatavista tiedoista on ilmennyt, että x:n epäillään tehneen useita muitakin rikoksia, joista osasta on selkeää näyttöä tai ainakin läsnäolosta rikospaikalla: yhdessä murrossa hän on ollut rikoskumppanien mukaan varaston ulkopuolella vartiossa. Haastattelussa nuori ei ole kertonut muista rikoksista. Tässä tapauksessa huolen painoarvo lisääntyy poliisilta saatavien tietojen perusteella: rikoskumppanit, tekojen ajankohdat ja vakavuusaste etenkin, koska vanhemmilla ei ole oikeaa käsitystä x:n rikostilanteesta Toimintakyky koulussa Esim.: Nuori kertoo, että hän on ollut poissa koulusta kaksi tai kolme kertaa ja ettei koulussa olisi mitään kummempia ongelmia. Luokanvalvoja on kertonut, että x vaikuttaa usein väsyneeltä tunneilla, kotitehtävät jäävät usein tekemättä ja arvioi, että x tuskin pääsee seuraavalle luokalle. Vanhemmat eivät osaa kertoa koulutilanteesta muuta kuin, että koulusta ollaan silloin tällöin yhteydessä x:n koulusuorituksista. Tutkimuksista tiedetään, että opettajien arviot lapsista ovat usein paikkansapitävämpiä kuin vanhempien tai nuoren itsensä tekemät arviot liittyen koulutyöhön, käyttäytymiseen koulussa tai oppimistaitoihin. Huoliarvioinnissa koulun antama tieto on objektiivisempaa kuin nuoren tai vanhemman antama tieto Toimintakyky vapaa-ajalla Esim.: Vanhemmat kertovat, että nuorella on runsaasti kavereita, joiden kanssa hän viettää paljon aikaansa ja on usein myös yötä heidän luonaan tai ainakin he uskovat näin olevan. Nuori ei heidän tietääkseen seurustele. Nuori on kertonut, että hänellä on monta ystävää, eikä hän ole paljon kotona, vaan chillailee ja liikkuu ulkona eri paikoissa.13 10 Jos vanhemmat eivät tiedä lapsensa ajanvietosta tai eivät osaa sanoa lapsensa ystävistä paljonkaan, tulisi nuoren omalle kertomalle antaa enemmän painoarvoa. Jos vanhemmat tietävät lapsensa vapaa-ajasta tai tuntevat kaverit, voi huoliarviossa päätyä näiden kertomusten keskiarvoon suhteutettuna haastattelijan ammatilliseen omaan arvioon siitä, minkä katsoo olevan sopivaa nuoren kulloisessakin kehitysvaiheessa Kasvuolot Tämän alueen kysymykset on muotoiltu kotona asuvan nuoren tilanteeseen, mutta ne voidaan tarvittaessa formuloida muihin asumistilanteisiin sopiviksi. Nuoren haastattelu aloitetaan tähdentämällä, että tässä on kyse konkreettisista olosuhteista, eikä siitä, miten nuori niissä selviytyy, käyttäytyy tai miltä hänestä tuntuu; nämä seikat käsitellään toisessa osiossa. Esim.: Nuori kertoo, että hänen suhteensa vanhempiin on huono, koska perheessä käytetään voimakeinoja kurittamisessa ja juodaan paljon alkoholia. Haastattelun eri alueet viittaisivat tällaisen olevan mahdollista. Vanhemmat puolestaan kertovat kotona vietettävän tavallista elämää ja että he ottavat silloin tällöin saunailtoina olutta. Tämä osio sisältää suuren määrän tekijöitä, jotka ovat voineet olla sekä suojaavia tekijöitä että riskitekijöitä. Painotuksessa on huomioitava mahdollisimman tarkoin se, millainen eri tekijöiden merkitys on/on ollut nuorelle Kehityshistoria Esim.: Vanhemmat kertovat, että nuorella oli lapsena raivonpurkauksia ja että hän oli hyvin itsepäinen. Nuori itse kertoo, ettei muista lapsuudesta paljoakaan, koska siitä on liian kauan. Tällä alueella vanhempien kertoma on oikeampaa, koska he yleensä muistavat tarkemmin lapsensa kehitykseen liittyvät asiat kuin nuori itse Toimintakyky perheessä Kysymykset on laadittu omassa perheessä asuvalle nuorelle ja voidaan tilanteen vaatiessa muotoilla uudelleen muihin tilanteisiin soveltuviksi, kuten esimerkiksi avioerotilanteisiin. Esim.: Vanhemmat kertovat kotona olevan paljon yhteenottoja ja ettei nuori kunnioita ketään. Nuori sanoo, ettei aiheuta ongelmia kotona vaan on enimmäkseen omassa huoneessaan ja pelaa tietokonepelejä tai on kaverilla yötä. Koska väittämät perhe-elämästä ovat vastakkaisia, voi huoliarvio olla näiden näkökantojen keskiarvo. Huolen aihe voi olla myös se, että nuoren haastattelun ja vanhempien haastattelun antama kuva nuoren toimintakyvystä on kovin erilainen. Joko nuoren käyttäytymistä on todella vaikea arvioida, tilanne kotona on kärjistynyt tai nuori on osa laajempaa riitasysteemiä. Silloin keskiarvon sijasta voi olla pääteltävä, mistä erilaisuus johtuu ja arvioitava huoli kokonaisuutena Käyttäytyminen Niitä käyttäytymisen osatekijöitä, jotka on jo kirjattu kohtaan rikos ei oteta tässä osiossa huomioon, mutta mahdollinen koulusta saatu informaatio sisällytetään arviointiin. Arviointi täytetään arviointilomakkeen kohtaan käyttäytyminen, jolla arvioidaan ulkoista14 11 käyttäytymistä (eksternalisaatiota) erotuksena sisäiseen tunne-elämään (internalisaatioon) ja siihen liittyviin kokemuksiin. Esim.: Vanhemmat kertovat, että nuori ärsyyntyy pienestäkin asiasta nykyisin ja heittelee kotona tavaroita ympäriinsä, ja on joskus jopa läpsäyttänyt nuorempaa sisartaan. Nuori on kertonut olevansa joskus äkkipikainen ja suuttuu, kun hänelle jäkätetään kotitöistä, jolloin hän myös saattaa huutaa takaisin. Tämän alueen arvioinnissa vanhempien arviolla on enemmän painoarvoa kuin nuoren kertomalla, koska omaa käyttäytymistä tulee usein vähätelleeksi vastakohtana omista tunteista puhumiselle Päihteidenkäyttö/uhkapelaaminen Osion arvioinnissa kiinnitetään päähuomio mahdollisesta päihteiden käytöstä koettuihin haittavaikutuksiin, ei päihteiden määriin tai väärinkäyttöön sinänsä. Esim.: Vanhemmat kertovat, että x on ollut humalassa muutaman kerran. He epäilevät, että hän on voinut kokeilla muutakin, koska ovat kuulleet tämän liikkuvan epämääräisen näköisessä porukassa. Nuori kertoo polttaneensa muutaman kerran hasista ja olleensa kerran humalassa. Näiden tietojen pohjalta on vaikeaa tehdä luotettavaa arvioita, koska kolmannen tahon näyttöä ei ole. Siten huoliarvio voi olla keskiarvio ilmitulleesta Tunteet Esim.: Nuori on kertonut olevansa aamuisin hyvin väsynyt, eikä aina edes haluaisi nousta ylös, koska mikään ei enää huvita. Vanhemmat kertovat hänen olevan laiska ja vastaavan usein epäystävällisesi tiuskimalla ja viettävän pitkiä aikoja tietokoneen äärellä. Tässä esimerkissä nuoren arviolle omista tuntemuksistaan tulisi antaa enemmän painoarvoa kuin vanhempien näkemyksille, koska ulkopuolisen on hyvin vaikeaa olla selvillä sisäisistä ongelmista. 3.5 Haastattelun päättäminen Haastattelu lopetetaan aiempaa lomakekyselyä vapaamuotoisemmin. Lopetettaessa selvitetään haastateltavan mahdolliset oletukset tai odotukset koskien viranomaisten toimintaa ja/tai omaa avun tarvetta. Tässä vaiheessa on hyvä myös tarkentaa, mikäli jonkin alueen vastauksista on jäänyt epätietoisuutta tai on vielä tarvetta tarkistaa etukäteistietoa: Kaikki on selvää, paitsi (esim. ilmoitus alkoholinkäytöstä). Voisitko selittää (tämän) minulle? Mitä sinä ajattelet tästä (tiedosta)? Kysymykset nuorelle pitemmän koulusta poissaolon/rikoksen/muun lastensuojeluilmoituksen suhteen: Mitä oletat viranomaisten päättävän? Mitä toivot asian suhteen tehtävän? Ovatko odottamasi toimenpiteet mielestäsi oikeutettuja? erityisesti sosiaalitoimen suhteen: Mitä muuta pitäisi tehdä? Mitä muuta apua luulet tarvitsevasi? Kuka sinua voisi parhaiten auttaa? Tiedätkö jonkun, joka voisi auttaa sinua?15 12 Kysymykset vanhemmille pitemmän koulusta poissaolon/rikoksen/muun lastensuojeluilmoituksen suhteen: Mitä oletatte viranomaisten päättävän? Mitä te toivoisitte päätettävän? erityisesti sosiaalitoimen suhteen: Mitä muuta x:n hyväksi voitaisiin tehdä? Voiko x asua (edelleen) kotona? Millainen apu olisi mielestänne tarpeen? Kuka olisi sopiva antamaan sitä? Miten paljon itse arvelette kykenevänne tukemaan x:ää? Lopuksi vielä kerrataan, mitä haastattelujen jälkeen tapahtuu: miten edetään ja kuka ottaa yhteyttä, jos haastattelijoita on ollut useampia.16 13 4 KOKONAISTILANTEEN ARVIOINTI Arviointiprosessissa BARO-haastatteluista ja tietolähteiltä saatua tietoa reflektoidaan omaan tieto-taitopohjaan, elämänkatsomukseen ja -kokemukseen. Tämän voi konkretisoida Malcolm Paynen (2008) laatiman kaavion muotoon yleisestä sosiaalityön ajatteluprosessoinnista: Kriittinen arvio: vaikutelmat haastattelutietojen läpikäynti Saadun tiedon reflektointi omaan tietotaitoon Fokusointi: suojaavat/ riskitekijät Saadun tiedon arviointi: huolivyöhykkeet Huolen johtopäätökset: ei huolta/ jonkin verran/ paljon/ erittäin paljon Kokonaisarvioon perustuvat suositukset Kuvio 2. Sosiaalityön ajatteluprosessointi, Malcolm Payne (2008) Haastattelujen dokumentointi on hyvä tehdä mahdollisimman pian tapaamisen jälkeen, jolloin myös oma hiljainen tieto, kuten intuitiot, vaikutelmat haastattelutilanteesta, vuorovaikutuksesta ja muista huomioista palautuvat hyvin mieleen. Arvioinnin tekeminen edellyttää arvioitavana olevan nuoren kehitysvaiheen ja sen merkityksen selvittämistä nuoren elämäntilanteessa. Kohdassa 4.2 on lisää tietoa niistä yleisistä nuoruusikään liittyvistä tekijöistä, joilla tutkimusten mukaan on vaikutusta kehitykseen/elämäntilanteeseen. (Doreleijers, 2007; Kaivosoja, 2007.) Yhteen huolta nostattavaan aiheeseen ei ole syytä keskittyä, ellei sen vaikutus näy nuoren toimintakyvyssä muilla alueilla. Sukulaisuussuhteiden selvittämisessä ja henkilönimien paikantamisessa voi apuna käyttää sukukarttaa, jonka voi tulostaa esimerkiksi Mannerheimin Lastensuojeluliiton sivulta:17 14 Apuna sukupuun piirtämisessä voi käyttää sukupuukaaviota (kts. kuvio 3). Lisää esimerkkejä ja tietoa sukupuukaavioista perheterapiakoulutuksen Pertti Salmisen lopputyössä Kuvio 3. Esimerkki sukupuukaaviosta 4.1 Ensivaikutelma Haastattelutilanteen päätyttyä on hyvä tehdä muistiinpanot omasta ensivaikutelmasta, intuitioista, omista reaktioista ja havainnoista haastattelun aikana. Tämä on tärkeää, koska aina ei ole mahdollista heti haastattelun jälkeen ryhtyä varsinaiseen haastattelutilanteiden aukikirjoittamiseen. Ensivaikutelmalla on oma merkityksensä kokonaistilanteen huolen arvioinnissa 4.2 Elämänalueiden kommentteja riskitekijät ja suojaavat tekijät Ennen varsinaisen huolen määrän arviointia tulee käydä läpi kaikkien osa-alueiden mahdolliset riskitekijät ja suojaavat tekijät. Lisäksi tulee ottaa huomioon, että samanlainen käytös voi toisessa kehitysvaiheessa olla huolestuttava, toisessa ikävaiheessa kehitysvaiheelle jopa tyypillistä. Siten arviointi on aina suhteutettava sekä nuoren kalenteri-ikään että siihen, missä kehitysvaiheessa hän kokonaisuutena on. Vielä on otettava huomioon kehityksen viivästymien ja oppimisvaikeuksien vaikutus siihen, mikä nuorelle on normaalia. Nuoruusiässä yksilöllinen vaihtelu on suurta. Poikien kehitys on monella alueella jopa kaksi vuotta jäljessä tyttöjen kehitystä, mutta varhain kypsyvä poika voi olla edellä samanikäistä myöhään kypsyvää tyttöä. Toisaalta myöhään kypsyvän pojan ja varhain kypsyvän kalenteri-iältään samanikäisen tytön kehitysvaiheessa voi olla 3 4 vuoden ero, siten he elävät melko eri maailmoissa. Nuoruusiässä ei tapahdu vain yhdensuuntaista kehitystä, kehitystä eteenpäin. Itse asiassa murrosiän alkamisen vaiheilla psykologinen kehitys väliaikaisesti jopa taantuu. Tutkimuksissa on havaittu, että murrosikäisten kyky esimerkiksi tulkita valokuvissa olevien ihmisten ilmeitä, havaita niissä empatiaa tai vihamielisyyttä, on alentunut. (Kaivosoja, 2007.) Riskitekijöistä Yleisesti tiedetään, että psyykkisen kehityksen kannalta riskitekijöitä ovat muun muassa vanhemman psyykkiset vaikeudet, vanhemman päihdeongelma, vanhemman rikollisuus, riitaisa perhe tai avioero, suuri tai huonosti toimiva koulu, epäedullinen asuinympäristö. Toisaalta tutkimusten mukaan yksi riskitekijä ei nosta lapsen tai nuoren toden-18 15 näköisyyttä saada psyykkinen häiriö, vaan mainitut tekijät lisäävät riskiä silloin, kun niitä esiintyy pareittain tai useampia samanaikaisesti. Ja edelleen, vaikka lapsella olisivat kaikki edellä luetellut seikat riskitekijöinä, tutkimusten mukaan puolelle lapsista ei siinäkään tilanteessa kehity häiriötä. Tämä selittynee suojaavilla tekijöillä. Suojaavista tekijöistä Suojaavilla tekijöillä tarkoitetaan niitä lapseen, perheeseen tai ympäristöön liittyviä ominaisuuksia tai prosesseja, jotka vähentävät riskien toteutumista. Aiemmin korostettiin suojaavia ominaisuuksia, mutta myöhemmin on korostettu niiden olevan ennemminkin suojaavia prosesseja, joissa lapsi on osallisena. Tällaisina on havaittu esimerkiksi lapsen hyvä suhde johonkin hänelle tavoitettavaan aikuiseen, joka tietää lapsen elämänpiirin vaikeuksista. Samoin lapsen mahdollisuus käyttää lahjakkuuttaan näyttää toimivan suojana. Hyvät sosiaaliset ja selviytymistaidot voivat toimia voimavarana riskitekijöitä vastaan. Lisää tietoa suojaavien ja riskitekijöiden pohdiskeluun löytyy esimerkiksi lastensuojelun professori Pirjo Pölkin pitkittäistutkimuksen yhteenvedosta: tai STM:n nuorten huumeiden käytön ehkäisytoimikunnan mietinnöstä: Suojaavat tekijät ja riskit voivat toimia hyvin tietyssä iässä, mutta kehitysvaiheen muutos voi muuttaa myös sitä, mitkä tekijät suojaavat kehitystä. Ala-asteen ikäisen suhde vanhempiin Ala-asteikäinen voi toimia etäällä vanhemmistaan, mutta toimii silti vanhempien normien varassa; hän ihailee vanhempiaan, vertailee heitä; eikä ole kovin kriittinen vanhempia kohtaan, mutta lapsen kanssa tehdyt sopimukset tulee perheessä pitää. Lapsi haluaa ja tarvitsee vastuuta sekä kokemuksia onnistumisista. Häneltä voi odottaa työpanosta kotiasioissa. Vanhemmuuden kannalta tärkeää on saatavillaolo, mutta ei jatkuva läsnäolo. Esinuoruusikä Tutkimusten mukaan murrosiän alkamisikä alenee ja niin sanottu turvallinen latenssivaihe lyhenee. Siten vaihe, jossa nuoren kuva itsestä tyttönä tai poikana ja osana sosiaalista ryhmää vahvistuu. Riskeinä on varhain alkava murrosikä, muita aiemmin heräävä sukupuolisuus ja sen haavoittuvuus. Varhain kypsyvillä alkavat ala-astelaisten bileet ja ennenaikainen irrottautuminen kotoa, kun taas myöhään kypsyvillä turvallisuutta uhkaavat paineet yläasteelle siirtymisestä. Ylä-asteen aloituksen haasteet Nuorten elämäntilanne käy sosiaalisesti aiempaa haastavammaksi samaan aikaan, kun nuoret ovat psykologisessa mielessä regressiossa, jolloin heidän kykynsä hahmottaa itseään ja omaa tilannettaan on tilapäisesti heikentynyt. Ylä-asteella oppilaalla ei ole enää henkilökohtaista valmentajaa eikä paikkaa ; ei omaa opettajaa (kasvusuhdetta), eikä yleensä myöskään suoraa opettaja vanhempi-suhdetta. Aineluokkien vuoksi hänellä ei ole omaa luokkaa (huonetta), ei omaa pulpettia (tilaa ja paikkaa), ei omaa ryhmää (roolia ryhmässä), ei vuosilukujärjestystä vaan periodit. Useimmat nuoret kestävät nämä ulkoiset muutokset samaan aikaan, kun sisäinen kehitys vie regressioon. Mutta mikäli samalla esiintyy riskitekijöitä, koulun aiemmin ylläpitämät suojaavat tekijät voivat mitätöityä.19 16 Murrosikä Käsite viittaa fyysiseen kypsymiseen ja lasketaan pojilla ensimmäisestä yöllisestä siemensyöksystä, tytöillä ensimmäisistä kuukautisista. Yksilölliset erot ovat suuria. Murrosiän alku on siis tarkasti määriteltävissä. Psyykkisen kehityksen kannalta sekä erittäin varhainen että erittäin myöhäinen murrosikä lisäävät riskiä psyykkisiin ja psykososiaalisiin ongelmiin. Nuoruusikä Nuoruusiällä tarkoitetaan psyykkistä kehitysvaihetta, usein kuohuntavaihetta. Nuoruusikä viittaa vastaavaan psyykkisen kehityksen vaiheeseen, prosessiin lapsuudesta aikuisuuteen. Esinuoruusiästä alkava vaihe kestää huomattavasti murrosikää pitempään, kokonaisuudessaan lähes 10 vuotta, ja päättyy jälkinuoruuteen. Kuohunta ei kuitenkaan ole välttämätöntä. Vanha käsitys siitä, että jokaisella tulisi olla kuohuntavaihe, onkin hylätty. Selvä kuohuntavaihe ilmenee vain kolmanneksella nuorista, lievempi kolmanneksella ja kolmanneksella sitä ei ole nähtävissä lainkaan. Yksilöllisiä tilannekohtaisia riskitekijöitä ovat: hyväksikäyttö, perheväkivalta, käyttäytymishäiriö, kovat kasvatusmenetelmät, tuen puute, ikätoverisuhteiden ongelmat ja koulunkäyntivaikeudet. Yhteiskunnallisia riskitekijöitä ovat: kansantalous, työmarkkinat, alkoholin ja päihteiden saatavuus, haitallinen lähiympäristö, media, pornografia, alueelliset vaikeudet ja paikallinen työttömyys. Neurobiologisia riskitekijöitä ovat: impulsiivisuus, pelottomuus ja aggression säätelyyn liittyvät ongelmat. Nykytiedon mukaan varsinaisesti persoonallisuushäiriöt eivät periydy, mutta sen sijaan geeneillä on tekemistä temperamenttirakenteen kanssa ja geneettiset, temperamenttiin ja ympäristöön liittyvät tekijät yhdessä voivat vahvistaa toistensa vaikutusta. Esimerkiksi lyhytjännitteinen vanhempi voi uupua levottoman, rytmittömän ja herkästi ärsykkeisiin negatiivisesti reagoivan lapsen hoitoon. Tämä voi johtaa kovakouraiseen tai kaavamaiseen hoitamistapaan, joka voi vaikuttaa lapsen neurologiseen kypsymiseen epäedullisesti ja johtaa lapsen temperamentin piirteiden kielteiseen korostumiseen niin, että hänestä tulee keskittymätön, turvattomasti kiintynyt ja läheisissä suhteissa arvaamaton. Psykologisia riskitekijöitä ovat: matala älykkyysosamäärä, rajoittuneet sosiaaliset taidot, huono itsetunto, myötäelämisen puute, oppimiseen liittyvät häiriöt. Psykiatrisia häiriöitä ovat: esimerkiksi masennus, ADHD ja autismin kaltaiset häiriöt. Lisää tietoa käytöshäiriöistä esim. Jaana Lepistön ja Mauri Marttusen yhteenvedosta:20 17 Taulukko 1. Yhteenveto riskitekijöistä ja suojaavista tekijöistä Elämänalue Suojaavat tekijät Riskitekijät 1. Rikos 2. Toimintakyky koulussa/työssä 3. Toimintakyky vapaa-ajalla 4. Kasvuolot 5. Kehityshistoria 6. Toimintakyky perheessä 7. Käyttäytyminen 8. Päihteiden käyttö/uhkapelit 9. Tunteet Taulukkoon 1 voidaan luetteloida kaikilla osa-alueilla seikat, joiden katsotaan suojaavan tai haittaavan kehitystä nuoren elämäntilanteessa. Arvioinnin lopulliset johtopäätökset tehdään tämän vaiheen jälkeen huoliarvioinnin perusteella. Edellä mainitut riskit ja suojaavat tekijät ovat pohjamateriaalia huolen arviointiin. Esimerkiksi: Tällä alueella on myös suojaavia tekijöitä, jolloin huolta ei välttämättä ole niin paljon. Tai: tällä alueella on riskitekijöitä, jolloin pienikin häiriö voi aiheuttaa enemmän huolta. 4.3 Huolen vyöhykkeiden arvioinnin perus- ja indeksitaulukko Haastattelut käydään läpi elämänalue kerrallaan ja rastitetaan huolijatkumo : ei voida arvioida ei huolta jonkin verran huolta erittäin paljon huolta. Kunkin tietolähteen kohdalle tulee vain yksi rasti. Jos tunnetaan epävarmuutta elämänalueen huolitasosta, on syytä rastittaa elämänalueen eri kysymykset erikseen ja lopuksi laskea, mihin kohtaan suurin osa rasteista sijoittuu. Huolitason valintaa helpottamaan on kuudelle elämänalueelle rakennettu indeksikysymyksiä eli voimakkaan painoarvon kysymyksiä. Huoli-indeksin tarkoitus on objektivoida osittain henkilökohtaista tulkintavaraa sisältävää haastattelumetodia. Indeksikysymyksiksi ovat valikoituneet nuoren aiemmat poliisikontaktit, koulussa opettajien kanssa koetut ongelmat, väkivalta perheen ulkopuolella, sijoitukset, mielialan vaihtelut, riskien ottaminen, päihteiden käyttö ja mielenterveysongelmat perheessä. Painotukset ovat tulosta menetelmän kehittämiseen liittyvistä tutkimuksista ja eri tutkimusaineistoista, joissa psykopatologia ja moniongelmaisuus korostuu etenkin rikosten uusijoilla. Indeksikysymykset on merkitty lomakkeeseen kursiivilla. Indeksikysymyksen vastauksen arviointi määrittää rastin paikan kyseisellä elämänalueella. Mikäli kokonaistilanteesta syntyy ristiriitainen tulos (esim. jonkin verran ja paljon huolta ) voivat indeksikysymysten kokonaisuuden vastaukset auttaa päättämään, kumpi painotus on oikeampi. Samoin voidaan päättää, tuleeko tapaus viedä moniammatilliseen konsultointiin. Näytä lisää
Käypä hoito -suositus Suomalaisen Lääkäriseuran Duodecimin ja Suomen Lastenpsykiatriyhdistyksen asettama työryhmä Lapsen seksuaalisen hyväksikäytön epäilyn tutkiminen Päivitetty 22.5.2013 Käypä hoito -suositus Lisätiedot LAPSET PUHEEKSI. - kun vanhemmalla on mielenterveyden ongelmia. Manuaali ja lokikirja. Tytti Solantaus
Modul 1: LAPSET PUHEEKSI - kun vanhemmalla on mielenterveyden ongelmia Tytti Solantaus www.strong-kids.eu Hanke on rahoitettu Euroopan komission tuella. Tästä julkaisusta (tiedotteesta) vastaa ainoastaan Lisätiedot Pohjolan lapset Nuorilla on väliä!
Pohjolan lapset Nuorilla on väliä! Pohjoismainen hyvinvointikeskus Ideavihko Varhainen tuki perheille -projektin tulokset 1 Pohjolan lapset Nuorilla on väliä! Julkaisija: Pohjoismainen hyvinvointikeskus Lisätiedot Hannele Rajalahti & Heidi Savolainen KOKEMUKSIA VANHEMPIEN AVIOEROSTA
Hannele Rajalahti & Heidi Savolainen KOKEMUKSIA VANHEMPIEN AVIOEROSTA KOKEMUKSIA VANHEMPIEN AVIOEROSTA Hannele Rajalahti Heidi Savolainen Opinnäytetyö Kevät 2012 Hoitotyön koulutusohjelma Oulun seudun Lisätiedot HUOSTAANOTOSTA HUOLIMATTA tietoa ja tukea huostaanotettujen lasten vanhemmille
HUOSTAANOTOSTA HUOLIMATTA tietoa ja tukea huostaanotettujen lasten vanhemmille Erika Lehtovirta - Merja Viljanen Opinnäytetyö, kevät 2007 Diakonia-ammattikorkeakoulu, Diak Etelä, Helsinki Sosiaalialan Lisätiedot KAdonnuttA. etsimässä
Marjo Pajari Marjo Pajari KAdonnuttA vanhempaa etsimässä Ajatuksia ja ja kokemuksia hyvästä käytännöstä kadonneen vanhemman yhteydenottoprosessissa Marjo Pajari Kadonnutta vanhempaa etsimässä Ajatuksia Lisätiedot Pesäpuu ry & Lastensuojelun Keskusliitto
uskomme sinuun usko sinäkin Opas lastensuojeluun sijoitetun nuoren läheisille ja työntekijöille Aikuisten opas Pesäpuu ry & Lastensuojelun Keskusliitto Kun yksi ovi sulkeutuu, toinen ovi avautuu, mutta Lisätiedot Ennakointidialogit perhekuntoutuksessa I osa. Asiakkaiden kokemuksia Tulevaisuuden muistelu- ja seurantapalavereista. Niina Remsu (toim.
Ennakointidialogit perhekuntoutuksessa I osa Asiakkaiden kokemuksia Tulevaisuuden muistelu- ja seurantapalavereista Niina Remsu (toim.) MANNERHEIMIN LASTENSUOJELULIITON LASTEN JA NUORTEN KUNTOUTUSSÄÄTIÖ Lisätiedot EDUNVALVOJA SE ON MINUA VARTEN
EDUNVALVOJA SE ON MINUA VARTEN Lasten ja edunvalvojien kokemuksia edunvalvojasta lastensuojelussa ja rikosprosessissa Toimittaneet Milja Laakso, Paula Marjomaa ja Kaisi Peltoniemi EDUNVALVOJA SE ON MINUA Lisätiedot Opas. paihdetoimintasuunnitelman laatimiseen helsingin kouluille ja oppilaitoksille
Opas paihdetoimintasuunnitelman laatimiseen helsingin kouluille ja oppilaitoksille SISALLYS 1. JOHDANTO... 4 2. EHKÄISEVÄ PÄIHDETYÖ... 5 Taustaa nuorista ja päihteiden käytöstä... 5 Miksi ehkäistä lasten Lisätiedot Kuinka kertoa sikiön poikkeavuuksien seulonnasta
OPAS Kuinka kertoa sikiön poikkeavuuksien seulonnasta Opas äitiyshuollon työntekijöille Jaana Leipälä, Kaija Hänninen, Ulla Saalasti-Koskinen, Marjukka Mäkelä 2 2 2009 Kirjoittajat ja THL Suomen kielen Lisätiedot Toteutuuko lapsen oikeus pysyviin kasvuolosuhteisiin?
Lapsiasiavaltuutetun toimiston julkaisuja 2010:3 Aila Puustinen-Korhonen & Tarja Pösö Toteutuuko lapsen oikeus pysyviin kasvuolosuhteisiin? Puheenvuoro lastensuojelun vaikuttavuudesta Sisällysluettelo Lisätiedot MENNYTTÄ EI VOI MUUTTAA, MUT HUOMISEEN VOI VAIKUTTAA
MENNYTTÄ EI VOI MUUTTAA, MUT HUOMISEEN VOI VAIKUTTAA Huostaanotettujen lasten ja heidän biologisten vanhempiensa välinen yhteydenpito vanhempien kokemana Kirsi Heliävirta, Mari Jämsén ja Tanja Kiiskinen Lisätiedot Ajelehtimisesta sitoutumiseen
1 Ajelehtimisesta sitoutumiseen - toimintamalli nuorten tuettuun asumiseen EHJÄ ry:n jälkihuoltoprojektin työtavan kuvaus Niina Lyijynen - Pirkko Kokko 2 Sisällys OSA 1 Johdanto...3 Organisaatiokaavio...4 Lisätiedot ENONTEKIÖN PÄIHDETYÖN KEHITTÄMISPROJEKTI "VÄÄRTIT" 2000-2003. Arviointitutkimus
ENONTEKIÖN PÄIHDETYÖN KEHITTÄMISPROJEKTI "VÄÄRTIT" 2000-2003 Arviointitutkimus Martta Laakso Opinnäytetyö, kevät 2004 Diakonia-ammattikorkeakoulu, Järvenpään yksikkö Diakoninen sosiaali-, terveys- ja kasvatusalan Lisätiedot Toim. Tarja Sassi. O p a s v a n k i p e r h e i d e n v e r t a i s r y h m ä t o i m i n n a n o h j a a j i l l e
Toim. Tarja Sassi Ehjä perhe O p a s v a n k i p e r h e i d e n v e r t a i s r y h m ä t o i m i n n a n o h j a a j i l l e Oppaita 1/2012 SISÄLLYS 3 alkusanat 5 1 JOHDANTO 7 2 Vertaistoiminta 9 3 Ehjä Lisätiedot INARIN KUNNAN SOSIAALITOIMISTON TIEDONKERUU 2013
INARIN KUNNAN SOSIAALITOIMISTON TIEDONKERUU 2013 INARIN KUNNAN SOSIAALITOIMISTON TIEDONKERUU 2013 Johdanto... 1 Esipuhe... 1 Haastateltavien perustiedot... 3 Asiakkaan tilanne asiakkaan kokemana... 6 Koettu Lisätiedot SOSIAALITURVA. Missä viipyvät lastensuojelulain uudistukset? Lastensuojelulla heikot toimintaedellytykset Pohjois-Suomen kunnissa
Syyskuu 14/01 SOSIAALITURVA Onko sukulaissijoitus hyvä vaihtoehto lapselle? Missä viipyvät lastensuojelulain uudistukset? Lastensuojelulla heikot toimintaedellytykset Pohjois-Suomen kunnissa SOSIAALITURVA Lisätiedot Pietarsaaren esiopetuksen ja perusopetuksen oppilashuoltotyö. Oppilashuoltohenkilöstön opas
Pietarsaaren esiopetuksen ja perusopetuksen oppilashuoltotyö Oppilashuoltohenkilöstön opas Päivähoito- ja koulutusvirasto 2011 2 Sisältö 1. Mitä oppilashuolto on?... 5 1.1 Oppilashuoltotyön viisi osaamisalaa... Lisätiedot ERI OSAPUOLTEN NÄKÖKULMAT TILANTEESSA, JOSSA NUORI ON SIJOITETTU LASTENSUOJELUN LAITOSHUOLTOON Narratiivinen tapaustutkimus kahden nuoren tilanteesta
ERI OSAPUOLTEN NÄKÖKULMAT TILANTEESSA, JOSSA NUORI ON SIJOITETTU LASTENSUOJELUN LAITOSHUOLTOON Narratiivinen tapaustutkimus kahden nuoren tilanteesta Tampereen yliopisto Sosiologian ja sosiaalipsykologian Lisätiedot Poikkihallinnollinen perhe- ja lähisuhdeväkivallan
Poikkihallinnollinen perhe- ja lähisuhdeväkivallan ehkäisyn toimenpideohjelma 2013 1 2 Sisällys ALKUSANAT 4 1. PERHE- JA LÄHISUHDEVÄKIVALTA 6 1.1. Perhe- ja lähisuhdeväkivalta ilmiönä 6 1.2. Perhe- ja Lisätiedot Lastensuojelun arviointi. Turun kaupungin tarkastuslautakunta 2.6.2015
1 Lastensuojelun arviointi Turun kaupungin tarkastuslautakunta 2.6.2015 2 Turun kaupungin tarkastuslautakunta Lastensuojelun arviointi SISÄLLYSLUETTELO Arvioinnin tavoite ja keskeiset johtopäätökset 1 Lisätiedot Vauva lastensuojelun asiakkaana
Vauva lastensuojelun asiakkaana Susanna Nyman Helsingin Yliopisto Valtiotieteellinen tiedekunta Sosiaalityön oppiaine S24 Käytäntötutkimus Kevät 2014 Tiedekunta/Osasto Fakultet/Sektion Faculty Valtiotieteellinen Lisätiedot Ratkaisukeskeisen toimintakulttuurin sekä valmennuksen kehittäminen
KOULUTUKSELLISEN TASA-ARVON KEHITTÄMISHANKE LAPPEENRANNASSA Ratkaisukeskeisen toimintakulttuurin sekä valmennuksen kehittäminen TUTKIMUS LUKUVUODEN 2013 2014 TOIMINNASTA SISÄLLYS Sisällys Tutkimuksen tausta Lisätiedot Aila Puustinen-Korhonen. Lastensuojelun kuntakyselyn tulokset
Aila Puustinen-Korhonen Lastensuojelun kuntakyselyn tulokset KIRJOITTAJA Aila Puustinen-Korhonen AINEISTON KÄSITTELY Oscar Ohlis Aila Puustinen-Korhonen Mari Sjöholm KUVIOT JA KARTAT Mattias Lindroth Oscar Lisätiedot Otsikko. Naisten kanssa. tehtävä päihdetyö. Hilkka Lydén (toim.)
Otsikko Naisten kanssa tehtävä päihdetyö Hilkka Lydén (toim.) Otsikko Esipuhe 1. Johdanto 2. Naiset ja päihteet Nainen ja alkoholi Ennaltaehkäisevä päihdetyö naisten parissa Miten keskustella naisen kanssa Lisätiedot Päihteiden käytön ennaltaehkäiseminen ja varhainen puuttuminen lasten ja nuorten palveluissa
Päihteiden käytön ennaltaehkäiseminen ja varhainen puuttuminen lasten ja nuorten palveluissa Sisällysluettelo 1. JOHDANTO... 2 2. PÄIHTEIDEN KÄYTÖN ENNALTAEHKÄISY... 4 2.1 Suojaavat tekijät ja riskitekijät... Lisätiedot Työkaluja ja tilannetajua ITSETUHOISTEN JA VÄKIVALTAISTEN NUORTEN AMMATILLINEN KOHTAAMINEN
Kunta 1, alue 1 Kunta 3, Kunta 1, alue 2 Kunta 1, alue 2 Kunta 2, alue 1 Kunta 3, alue 1 Kunta 3, alue 2 Kunta 3, alue 3 Kunta 3 Kunta 3, alue 3 Kunta 3, alue 3 alue 4 Vanhempien ja sisaruksen kanssa asuminen Lisätiedot ŝƚŝ ŽŶŬƐ ƚžŝ ŶǇƚ ƐĞ ŵăɛğŷŷƶɛ D/ d ͲŬƵŶƚŽƵƚƵƐ ƉĞƌŚĞĞů Ğ Ɛŝů ŽŝŶ ŬƵŶ ǀĂŶŚĞŵƉŝ ƐĂŝƌĂƐƚĂĂ Päivi ĂůƚŽŶĞŶ ƚžŝŵ